Tiistaina 10.9. vietetään Kalevan päivää! Kalevan päivän kunniaksi taide- ja kulttuurikeskus Kalevan Navetassa on luvassa tarjouksia ja yllätyksiä. Seinäjoen taidehalli: vapaa pääsy näyttelyihin kaikille Kaleva-nimisille! Ravintola Äärellä: kahvi/tee ja Kalevan Navetta -leivos yhteensä 4,50 € (norm. 7,00 €). Taito Shop: Kotiseutu-tarjotin + Kalevan Navetta tee tarjouksessa 19,50 € (norm. 23,50 €) Talokierros ja näyttelyvierailu klo 16-16.45. Näyttelylipun hinnalla 6/4 €. Kierroksella kuullaan Kalevan Navetan historiasta ja vieraillaan esillä olevissa näyttelyissä Taidehallin oppaan johdolla. Lähtö Kalevan Navetan ala-aulasta klo 16. Aarrejahti: piilotamme Kalevan päivänä taloon tuotepalkintoja. Kuvavihjeitä julkaistaan Kalevan Navetan Instagramin ja Facebookin tarinoissa päivän aikana. Nopein löytäjä voittaa palkinnon itselleen!
Taide- ja kulttuurikeskus Kalevan Navetta
Kalevan päivän kunniaksi taide- ja kulttuurikeskus Kalevan Navetassa on tarjouksia ja yllätyksiä.
Puolalaisen elokuvan ilta Seinäjoen pääkirjastossa
Święto ognia (Tulijuhla) -K12- 2023, 95 min. Ohj. Kinga Dębska Rooleissa: Paulina Pytlak, Tomasz Sapryk, Joanna Drabik, Kinga Preis, Karolina Gruszka Lämminhenkinen elokuva perheestä ja vaikeuksien voittamisesta. 20-vuotias Nastka, elokuvan kertoja, syntyi CP-vammaisena. Tämän seurauksena hänen maailmansa koostuu ensisijaisesti huoneessa olevasta ikkunasta, josta hän näkee kadun. Joka päivä Nastka tarkkailee ohikulkijoita, naapureita tai rakastettuaan Mateuszia. Hänen sisarensa Łucja on kunnianhimoinen ja urakeskeinen tanssija kansallisbaletissa. Łucja kuitenkin saa vakavan vamman pian pääroolin saamisen jälkeen. Nastkaa hoitaa tyttöjen isä Poldek yksin. Vaikka hän rakastaa tyttäriään ja tekee kaikkensa, hän ei ole koskaan kohdannut vaimonsa kuolemaan liittyvää surua. Perhe-elämän muutosten liikkeellepaneva voima tulee naapuri Józefinalta. Hänen ansiostaan Nastka onnistuu läpäisemään ylioppilastutkinnon ja Poldek karkoittamaan menneisyyden demonit. Aallon kirjasto, Studio, Alvar Aallonkatu 14.
Seinäjoen kaupunginkirjasto & Seinäjoen Seudun Suomi-Puola yhdistys
Tilaisuus on avoin kaikille ja se on maksuton. K 12
Mainio tilaisuus kuulla tanssittavia ja tunnelmallisia soul-, pop- ja jazz-klassikoita upean ryhmän esittämänä Seinäjoen Nuorisokeskuksessa sunnuntaina 6.10. klo 16.00! Solisteina hurmaavat ja taidokkaat laulajat Etelä-Pohjanmaalta: Marilii, Mariam Sandhu, Tiina Viertola ja Henriikka Warmbold. Ladies Sing Soul -yhtyeessä soittavat musiikin ammattilaiset: Timo Kiprianoff - kitara Tuomo Tiitinen - koskettimet Tuomo Kallio - basso Jussi Lahtinen - rummut Jukka Ojaniemi - perkussiot Liput 15 euroa (käteinen, MobilePay) Lämpimästi tervetuloa!
Soul- ja pop-konsertti Seinäjoella feat. Marilii, Mariam Sandhu, Tiina Viertola ja Henriikka Warmbold
Huhuu! Ilmiöiden Yö kutsuu sinut monipuolisen kulttuurisisällön pariin! Seinäjoen uusi kaupunkitapahtuma tarjoaa kaupunkilaisille mahdollisuuden kokea monitaiteista kulttuuritarjontaa yhden illan aikana. Ilmiöiden yötä vietetään 6.9.2024 klo 17-22 ympäri kaupunkia. Kalevan Navetan Ilmiöiden Yön ohjelma: Afterwork Art ja Taidehallin ilmaispäivä Klo 17–22 Seinäjoen kesäkuvataiteilija Henri Airon näyttelyinstallaatio ______ aateloi ihmisen esillä Itikassa (2. krs). Klo 17–22 Taidenäyttelyavajaiset: Hevonen, robotti ja mittaamaton -näyttely avoinna yleisölle, Halli (2. krs) Klo 18–18.30 Avajaispuheet ja taiteilijahaastattelu, Soittotila Kammio (1. krs.). Haastattelun jälkeen taiteilija Tove Kjellmark on tavattavissa Halli-näyttelytilassa. Klo 19-20 SKOR-klubi: Sing-a-long tangokaraoke, Hugo-sali (2. krs) Klo 20-20.30 Tanssielokuvanäytös, Soittotila Kammio (1. krs). Näytöksen jälkeen tanssitaitelija, koreografi ja elokuvantekijä Mia Malviniemi tavattavissa. Klo 20.30–21 Taiteilija Henri Airo esittelee installaatiotaan Itikassa (2. krs) Klo 21–21.45 Näyttelykierros Taidehallin kuraattorin seurassa. Aloitus Halli-näyttelytilasta (2. krs) Kaikkeen ohelmaan on vapaa pääsy! Ilmiöiden Yössä on lisäksi paljon muuta ohjelmaa. Katso tarkemmat tiedot ja aikataulu osoitteesta: www.taideseinajoki.fi/ilmioidenyo Tapahtumaa ja ohjelmaa järjestävät Seinäjoen kulttuuri- ja taideverkoston toimijat sekä alueen yritykset ympäri kaupunkia. Ilmiöiden Yössä on mahdollisuus kokea taidetta, musiikkia, teatteria, elokuvia, viihdettä, elämyksiä ja ilmiöitä.
Monitaiteista kulttuuritarjontaa, elämyksiä ja ilmiöitä!
Peräseinäjoki Satuhieronta Kuvaaja Mikko Törmänen.jpeg
Syksyinen satuhierontatuokio Peräseinäjoen kirjastossa
Syksyinen satuhierontatuokio Peräseinäjoen kirjastossa ti 17.9.2024 klo 18.00 Satuhierontatuokio on noin puolen tunnin mittainen kokemuksellinen, sadunhohtoinen matka aisteihin, läsnäoloon ja rentoutumiseen. Käytännössä Satuhieronta on satujen, mielikuvien ja lorujen yhdistämistä kosketukseen ja kevyeen hierontaan. Tuokio on suunnattu n. 4 v. ja sitä isommille lapsille yhdessä vanhemman kanssa. Ota mukaan lapselle vintti tai makuualusta sekä halutessasi pieni tyyny. Tuokion vetäjänä toimii koulutettu satuhierontaohjaaja Kaija Lepistö. Satuhieronta on Suomessa kehitetty menetelmä. Lisätietoja satuhieronnasta Mitä Satuhieronta on? - Satuhieronta™ - Satuhieronta luo aitoja yhdessäolon hetkiä ja auttaa aikuistakin rentoutumaan. - Satuhieronta mahdollistaa jakamattoman huomion hetkiä ja nähdyksi tulemista. - Satuhieronta sopii hyvin rauhoittamaan myös arjen kiireistä tunnelmaa Tervetuloa lapsesi kanssa läsnäolevan kosketuksen, satujen ja rentoutumisen maailmaan!
Satuhierontatuokio Peräseinäjoen kirjastossa
Kirjastokerho 3. -luokkalaisille Peräseinäjoen kirjastossa
Kirjastokerho 3. -luokkalaisille kokoontuu joka maanantai Peräseinäjoen monipalvelukirjastolla kello 13.30–14.30. Kerhossa pelataan hauskoja pelejä, askarrellaan, luetaan ja kuunnellaan yhdessä kirjoja, tutustutaan kirjoihin ja eri kirjallisuuden lajeihin. Kerhoon osallistuvan lapsen ei tarvitse olla hyvä tai varma lukija. Tavoitteena on edistää lasten kiinnostusta kirjoja ja lukuharrastusta kohtaan, madaltaa kynnystä tarttua uuteen kirjaan ja harjaannuttaa lukemista leikin ja tekemisen varjolla. Lukeminen harjaantuu lähes huomaamatta. Kerho on ilmainen. Ei ilmoittautumista. Omat eväät saa syödä ennen kerhon alkua. Tervetuloa mukaan!
Veikkausliigan Mestaruussarja: SJK - KuPS
Veikkausliigan Mestaruussarja: SJK - VPS
Pohjanmaan Derby saapuu jälleen OmaSp Stadionille!
Jäsenet 10€, muut 15€. Korttimaksu/käteinen
{"fi":"Ei ennakkoilmoittautumista ","sv":"","en":""}
Perinnöllisyysastrologia ja astrolääketiede/Toinen näkökulma ufoihin
Mika Haaro: Perinnöllisyysastrologia ja astrolääketiede astrologin ja osteopaatin näkökulmasta. Toinen näkökulma ufoihin, abduktioihin ja implantteihin. Tässä luennossa sukellamme astrologian keinoin katsomaan ihmistä myös biologisena ja kehollisena olentona. Tuon esiin seikkoja siitä, että jo syntymähetkellä kehomme ottaa tarkoituksenmukaisesti erilaisia kehollisia haasteita. Tuon esiin myöskin perinnöllisyysastrologian toimivuuden, ja miten se liittää saman perheen ja suvun jäseniä, jolloin voidaan puhua geneettisestä yhteydestä. Luennon toisessa osassa sukellamme avaruusystävien maailmaan. Yritämme rakentaa erilaista yhteyttä ja syitä sille, miksi he ovat täällä sekä miten me voisimme tulla enemmän tietoiseksi ilman pelkoa siitä, miksi he lähestyvät meitä. Seuraavana päivänä ti 24.9 klo 12 alkaen on mahdollista saada Seinäjoen Piirillä Mikan osteopaattista hoitoa, energiahoitoa sekä astrologisia istuntoja 75€/h. Voit varata Mikalta aikasi etukäteen numerosta 040-5028938 tai ma.illan luennon jälkeen.
Lakeuden henkinen seura järjestää luennon
Anna Karhuvuon taidenäyttely Nurmon kirjastossa
Anna Karhuvuon taidenäyttely "Kysymyksiä & vastauksia" esillä Nurmon kirjaston näyttelytilassa syyskuun ajan. Näyttelyssä esillä maalauksia ja runoja. Lämpimästi tervetuloa!
Moomma Nurmoos! -tapahtumapäivä Nurmon kirjastossa
Lauantaina 14.9.2024 klo 10–14 järjestetään jälleen perinteinen Moomma Nurmoos! -tapahtumapäivä. Luvassa kivaa ohjelmaa koko perheelle, koko Nurmon keskustan alueella. Kirjastolla ohjelmassa: klo 10–14 Kennelliiton kaveri- ja lukukoirat Juurakossa klo 10–14 Kansalaisopiston esittelypiste aulassa klo 11 ja klo 13 Teatteri Tuomikko esittää ‘Suru puserossa’ Nurmo-salissa klo 12 Duo Emil ja Kristian musisoi nuortenosastolla Kirjastoauto Valo vanhan kirjaston (Nurmontie 20) pihassa koko tapahtuman ajan. Lämpimästi tervetuloa!
Nurmon kirjasto, Kennelliitto, Teatteri Tuomikko, Seinäjoen kansalaisopisto